Pastoralna zveza župnij Slovenj Gradec

Družinski RadŽivim
2025-01-24 17:00 - 2025-01-26 15:00, 2025-04-25 17:00 - 2025-04-27 15:00 (Europe/Ljubljana)
Družinski RadŽivim že tradicionalno poteka v Veržeju. Družine se povežejo med seboj in z Bogom, ob tem pa se nabere kar nekaj nepozabnih spominov. Bodimo z njimi v molitvi!

Svečnica – Jezusovo darovanje v templju
2025-02-02
Se vidimo pri sveti maši. Ne pozabite sveč. :) Obenem pa bo danes tudi Blažev žegen!

Pepelnica
2025-03-05
S pepeljenjem začenjamo postni čas, ki traja vse do velike noči. Preveri, kdaj vse bodo v prihodnjih tednih križevi poti …

Duhovne vaje za mlade
2025-03-07 - 2025-03-09
Ne bojte se!

RadŽivim za seniorje I
2025-03-09 10:00 - 2025-03-13 18:00
RadŽivim za seniorje privabi vsako leto več udeležencev. Zadnja leta se dogaja v Veržeju. Udeleženci se povežejo med seboj in z Bogom, ob tem pa se nabere kar nekaj nepozabnih spominov. Bodimo z njimi v molitvi!

Priprava na zakon
2025-03-14 - 2025-03-15, 2025-03-21 - 2025-03-22
Priprava na krščanski zakon v naši pastoralni zvezi traja dva vikenda: 14. in 15. marca, 21. in 22. marca (vsakič ob 18.00) ter 23. marca (ob 10.00).
Prijave na pastir.si.

Sv. Jožef
2025-03-19
Na praznik sv. Jožefa, ki je tudi dan očetov, vstopamo v teden družine. Priporočimo se zavetniku družin in slovenskih dežel, lahko pa tudi zavijemo na Jožefov sejem. ;)

Gospodovo oznanjenje
2025-03-25
Pozor, letos praznik Gospodovega oznanjenja zaradi termina velike noči obhajamo že 23. marca. Se vidimo pri sveti maši!

Izdelovanje snopov
2025-04-07 15:00 - 18:00
Sodelavci Karitas vabijo k skupnemu izdelovanju snopov v Elizabetinem domu. Več nas je, lepše je …

Spovedni in molitveni dan
2025-04-11
Danes je posebej dobra priložnost za spoved in molitev pred Najsvetejšim v Slovenj Gradcu. Mimogrede, ne pozabimo na radijski misijon na Radiu Ognjišče. :)

Cvetna nedelja
2025-04-13
Jezusov slovesni prihod v Jeruzalem zaznamuje zelenje – pa naj bodo palmovi listi, butare ali snopi.

Dekanijsko spovedovanje
2025-04-13 17:00 - 19:00
Na cvetno nedeljo bo v Slovenj Gradcu priložnost za spoved pri različnih spovednikih. Vabljeni, da se tako zares pripravimo na praznovanje velike noči!

Pashalna večerja
2025-04-16 19:00 - 21:00
Pashalna večerja je posebno doživetje, ki nas pobliže uvede v skrivnostno dogajanje zadnje večerje. Prijave na pastir.si.

Sveto tridnevje
2025-04-17 - 2025-04-19
Ne zamudimo bogatega obredja svetega tridnevja. Pridružimo se Jezusu in učencem pri zadnji večerji, čujmo ob njih v vrtu Getsemani, spremljajmo njegov križev pot in počastimo umrlega Zveličarja.

Velika noč
2025-04-20
Aleluja, Kristus je vstal! Praznujmo skupaj.
(Ne zamudimo ga – prestavimo uro. :))

Romanje v Rim
2025-05-01 - 2025-05-04
V jubilejnem letu je posebna milost romati v Rim. Poromamo lahko tudi skupaj. Za več informacij in prijave spremljajte oznanila in pastir.si.

Sv. Jožef, delavec
2025-05-01
Sveti Jožef, rednik Sina Božjega, skrbni branitelj Kristusov, glavar Svete družine, najpravičnejši, ogledalo potrpežljivosti, zgled delavcev, kras domačega življenja … prosi za nas! Se vidimo pri sveti maši, pa še šmarnice se začnejo!

Nedelja Dobrega pastirja
2025-05-11
Ko je zagledal množice, so se mu zasmilile, ker so bile izmučene in razkropljene kakor ovce, ki nimajo pastirja. Tedaj je rekel svojim učencem: »Žetev je obilna, delavcev pa malo. Prosíte torej Gospoda žetve, naj pošlje delavce na svojo žetev.« (Mt 9,36-38)

Fatimska Mati Božja
2025-05-13
V Fatimi na Portugalskem se je Marija prikazala trem otrokom, Jacinti (Hiacinti), Frančišku in Luciji 13. maja 1917 in potem še vsak mesec do 13. oktobra.
Pozdravljena, Gospodova Mati,
Devica Marija, Kraljica rožnega venca iz Fatime!
Blagoslovljena si med ženami,
podoba Cerkve, odeta z velikonočno lučjo,
čast našega ljudstva,
zmagoslavje nad zlom.

Pastirjev RadŽivim
2025-05-15 17:00 - 2025-05-18 15:00
Pastirjev RadŽivim | 15.– 18. maja 2025 | Pastoralni dom Stellamartis, Strunjan

Vikend v maju bo kot nalašč za to, da nekoliko zaustaviš divjanje svojega vsakdana ter si privoščiš aktiven in poln podaljšan vikend na morju. Na Pastirjevem RadŽivimu se bomo letos ob pomladnem soncu in morju zbrali vsi, ki radi živimo. To je preprosto čas, ko ti je lepo in si z nekom, ki ga imaš rad. Čaka te sproščeno druženje vseh generacij.

Pastirjev RadŽivim
2025-05-22 17:00 - 2025-05-25 15:00
Pastirjev RadŽivim | 22.– 25. maja 2025 | Pastoralni dom Stellamartis, Strunjan

Vikend v maju bo kot nalašč za to, da nekoliko zaustaviš divjanje svojega vsakdana ter si privoščiš aktiven in poln podaljšan vikend na morju. Na Pastirjevem RadŽivimu se bomo letos ob pomladnem soncu in morju zbrali vsi, ki radi živimo. To je preprosto čas, ko ti je lepo in si z nekom, ki ga imaš rad. Čaka te sproščeno druženje vseh generacij.

Marija Pomagaj
2025-05-24
Slovesni praznik Blažene Device Marije, Pomočnice kristjanov – Marija Pomagaj
V Katoliški cerkvi 24. maja obhajamo praznik Marije Pomočnice kristjanov oz. Marije Pomagaj. V Sloveniji je slovesni praznik, saj je Marija Pomočnica kristjanov glavna zavetnica države. Priporočimo ji vso Slovenijo!

Prvo sveto obhajilo
2025-05-25
Za naše prvoobhajance je to poseben praznik, saj bodo prvič prejeli Jezusa v srce. Podprimo jih v molitvi!

Slovesni praznik Gospodovega vnebohoda
2025-05-29
Gospodov vnebohod je poleg velike noči in binkošti eden izmed najpomembnejših krščanskih praznikov, ki so ga zanesljivo obhajali že ob koncu 4. stoletja. Praznik obhajamo štirideset dni po veliki noči, saj se je Jezus po svetopisemskem izročilu po vstajenju štirideset dni prikazoval učencem in izbranim pričam, preden je odšel v nebo (prim. Mr 16,19–20; Lk 24,50–53 in Apd 1,9–11).

Devetdnevnica v čast Svetemu Duhu
2025-05-30
Pripravimo se na binkoštni praznik, z apostoli in Marijo vztrajajmo v molitvi …

Binkošti in zaključek pastoralnega leta
2025-06-08
BINKOŠTI
»Ko je prišel binkoštni dan, so bili vsi zbrani na istem kraju. Nenadoma je nastal z neba šum, kot bi se bližal silovit vihar, in napolnil vso hišo, kjer so se zadrževali. Prikazali so se jim jeziki, podobni plamenom, ki so se razdelili, in nad vsakim je obstal po eden. Vsi so bili napolnjeni s Svetim Duhom in začeli so govoriti v tujih jezikih, kakor jim je Duh dajal izgovarjati.« (Apd 2,1-4)

RadŽivim za otroke
2025-06-29 - 2025-07-19
Izolo bo znova napolnil razposajen vrvež. Otroke in njihove animatorje čaka nepozaben teden, prepleten z novo zgodbo iz Narnije. Molimo zanje! :)
1. termin: 29. junij–5. julij
2. termin: 6–12. julij
3. termin: 13.–19. julij

Slovesni praznik sv. Cirila in Metoda
2025-07-05
Prosimo sozavetnika Evrope za varstvo in mir. Vabljeni k sveti maši!
